cyanic-selkie/wikianc huggingface dataset:
Ֆրեդերիկ Շոպեն
Փարիզ
1831 սեպտեմբերի վերջերին Շոպենը ժամանում է Փարիզ ։ Երկու ամիս անց նա գրում է իր առաջին տպավորություների մասին․ «Ես բավականին բարեհաջող հասա այստեղ (բայց թանկ), և գոհ եմ նրանից, ինչ այստեղ գտել եմ․ այստեղ աշխարհի առաջին երաժիշտներն են և աշխարհում առաջին օպերան։ Ես ծանոթ եմ Ռոսսինիի, Քերուբինիի, Պաերի և այլոց հետ։ Այստեղ մեծագույն շքեղություն կա, մեծագույն խոզություն, մեծագույն առաքինություն, մեծագույն արատավորություն․․․ գոռգոռոցը, աղմուկը, դղրդյունն ավելի շատ է, քան կարելի է երևակայել։ Այս մրջնանոցում կորում են, և դա հարմար է այն իմաստով, որ ոչ ոքի չի հետաքրքրում, թե ով ինչպես է ապրում»։
Այն ժամանակվա դաշնակահարների աստղ Ֆ․ Վ․ Կալկբրենները Շոպեին օգնում է առաջին հանրային համերգի կազմակերպման հարցում և այդ առիթով գրում է պոլոնեզ վեց դաշնամուրի համար։ Համերգը տեղի է ունենում 1832 թվականի փետրվարի 26-ին։ Բացի այս պոլոնեզից, որ կատարում էին Կալկբրենները և Շոպենը մնացած չորս դաշնամուրի ուղեկցությամբ, նա նվագել է իր f-moll կոնցերտը և Մոցարտի թեմաներով վարիացիաները։ Լիստը հիացած էր լեհ երաժշտի նվագից և ստեղծագործություններից։
Շոպենի համար Փարիզում ապրած առաջին տարիները եվրոպական երաժշտական մշակույթի բազմակողմանի երևույթների լայն ծանոթության և յուրացման շրջան էր։ Հոգևոր մեծ ազդեցություն էր գործում դարաշրջանի ականավոր մարդկանց ՝ արվեստի, գրականության ներկայացուցիչների հետ շփվելը։ Այդ հանդիպումների, ուժեղ ազդեցությունների լայն ներգործության տակ ամրանում էր Շոպենի ինտելեկտը, հասունանում նրա վարպետությունը, աճում երաժշտական գաղափարների խորությունն ու բազմակողմանիությունը, բայց կենտրոնում նախկինի պես մնում էր հայրենիքի թեման։
Կոմպոզիտորի կենսագիր Ադամ Զամոյսկին գրել է. «Շոպենն իրեն երբեք ֆրանսիացի չի համարել, միշտ ընդունել է, որ լեհ է, չնայած, որ հայրը ֆրանսիական ծագում ուներ» ։
Կյանքի վերջին տարիներ
Շոպենի՝ որպես վիրտուոզ կատարողի փառքը, ինչպես և իր աշակերտներինը, նվազում էր։ 1848 թվականին նա տվեց իր՝ Փարիզի վերջին համերգը։ 1848 թվականին, երբ Փարիզում հեղափոխությունն արդեն սկսում էր, նա մեկնեց Լոնդոն, որտեղ մասնակցեց մի քանի համերգների և մասնակցեց մի շարք ընդունելությունների։ Ավելի ուշ՝ ամռանը, Ջեին Ստիրլինգը՝ Շոպենի աշակերտուհին և քարտուղարուհին, նրան հրավիրում է Շոտլանդիա, որտեղ նա պետք է ապրեր Ջեինի ծնողների կալվածքում։ Ամենուր, նույնիսկ ամբողջ աշխարհում, լուրեր էին պտտվում, որ նրանք շուտով կհայտարարեն իրենց նշանադրության մասին։ Սակայն, ինչպես ցույց տվեց ժամանակը, Շոպենը ոչ մի զգացմունք չէր տածում Ջեինի նկատմամբ։ Էդինբուրգ կատարած այցի ժամանակ նա նաև հյուրընկալվեց և որոշ ժամանակ բուժվեց լեհ բժիշկ Ադամ Ուիշչինսկու մոտ։ Այդ ընթացքում Շոպենը այնքան տկար էր, որ, անգամ աստիճաններ իջնել-բարձրանալ օգնում էին բժիշկն ու իր օգնականը։ Էդինբուրգում Շոպենը ընդամենը մեկ համերգ տվեց։ 1848 թվականի հոկտեմբերին նա իր վերջին կամքի ու կտակի մասին գրեց Վոյչեխ Գժիմաուային.
Շոպենի վերջին ելույթը կայացավ 1848 թվականի նոյեմբերի 16-ին Լոնդոնի Գիլդհոլի համերգասրահում։ Նա համերգի հասույթը փոխանցեց լեհ փախստականների ֆոնդին։ Շոպենի ելույթը մեծագույն սխալ էր, քանի որ այդտեղ հավաքվածներին ավելի շատ հետաքրքրում էին պարերն ու հյուրասիրությունը, քան Շոպենի անթերի նվագը, որի համար նա մեծ ուժեր ու եռանդ էր ծախսել։ Նոյեմբերի վերջին Շոպենը վերադարձավ Փարիզ։ Ողջ ձմեռ նա տառապեց անբուժելի հիվանդության պատճառով։ Բայց, չնայած այս ամենին, նա դեռ շարունակում էր այցելել իր ընկերներին ու վատառողջ Ադամ Միցկևիչին։ Նա այլևս ի վիճակի չէր դասավանդել, սակայն անդադար ձգտում էր ստեղծագործել։ Նա փող չուներ անգամ հոգալու իր մինիմալ կարիքները և, որ վճարեր բժիշկներին։ Նա ստիպված եղավ վաճառել իր թանկարժեք կահույքը և այլ իրեր։
Մահ և հուղարկավորություն
1848 թվականին կոմպոզիտորը վերջին համերգներով շրջագայել է Անգլիայում և Շոտլանդիայում։ Առողջության վատթարացման պատճառով նա վերադարձել է Փարիզ, որտեղ էլ մահացել է թոքախտից՝ գրեթե չքավորության մեջ։
Կոմպոզիտորին ողջ Փարիզը հրաժեշտ է տվել Մոցարտի «Ռեքվիեմի» հնչյունների ներքո։ Նրան թաղել են Պեր Լաշեզ գերեզմանատանը՝ ընկերոջ՝ իտալացի կոմպոզիտոր Վինչենցո Բելլինիի գերեզմանի կողքին, իսկ սիրտը, կտակի համաձայն, զմռսվել է Վարշավայի Սբ Խաչ կոստյոլում (լեհական կաթոլիկ եկեղեցի)։
Ստեղծագործությունների նկարագիր
Շոպենի ստեղծագործությունների մեծ մասը գրված է դաշնամուրի համար։ Խոսելով Շոպենի սի բեմոլ մաժորում գրված սոնատի մասին՝ Ռոբերտ Շումանն ասել է.
Ֆերենց Լիստը Շոպենի կյանքին նվիրված գրքի շնորհանդեսին նրան անվանել է մեղմ, նուրբ և ներդաշնակ երաժիշտ։
Շոպենի ոճին նվիրված առաջին ստույգ ուսումնասիրությունները կատարել է Ֆ. Պ. Լորենցինը 1861 թվականին իր ՝ «Die Harmonik der Neuzeit» գրքում։ Լորենցին հայտարարել է, որ
Ըստ Թեդ Սզուլկի՝ Շոպենի ստեղծագործություններում, ավելի շատ կարևոր են նրբերանգներն ու ընդգծված խորքայնությունը, քան լոկ վիրտուոզությունը։
Վլադիմիր Հորովիչը Շոպենին համարել է «միակ իսկապես մեծագույն կոմպոզիտորը»։
Շոպենի դաշնամուրային ստեղծագործությունները պարունակում են ռիթմիկ անզուգական նրբերանգներ (մասնավորապես ռուբատոների առկայությունը), քրոմատիզմներ և այլն։ Այս խառնուրդն էլ, երաժշտության և հարմոնիայի մեջ, առաջացնում է ձայնային նրբերանգներ։
Նա նոր ձևով մոտեցավ նոկտյուրներին և այն հասցրեց կատարելության։ Շոպենի քսանմեկ նոկտյուրներից երեքը հրատարակվեցին իր մահից հետո, 1849 թվականին։
Նա, նաև հայտնի պարատեսակներին՝ լեհական մազուրկային և վիեննական վալսին հաղորդեց երաժշտականության և արտահայտման մի շարք ձևեր։ Շոպենի մազուրկաների հիմքում ընկած էր լեհական ազգային պարը, սակայն դրանք հարմար են թե՛ համերգասրահներում հնչեցնելու համար, թե՛ պարելու համար։ Շոպենի ազգասիրությունը հետագայում ոգեշնչման աղբյուր հանդիսացավ շատ կոմպոզիտորների համար, հատկապես արևելյան եվրոպացիների համար։ Նա առաջին կոմպոզիտորներից էր, որ արտահայտեց իր սերը դեպի հայրենիքը երաժշտության միջոցով։ Ավելին, նա առաջինն էր, ով վերցրեց ազգային երաժշտությունը և այն մշակեց այնպես, որ այլազգիների համար մատչելի լինի՝ ստեղծելով երաժշտական նոր ժանր։
Շոպենն առաջինն էր, ով բալլադները և սկերցոները գրեց որպես առանձին ստեղծագործություններ։ Նա նաև վերցրեց Բախի պրելյուդիաներց և ֆուգաներից օրինակներ՝ ստեղծելով պրելուդիաների իր առանձին ժանրը։ Շոպենը վերահայտնագործեց էտյուդների ժանրը։
Արտաքին հղումներ
Երաժշտական կայքերում
Կատեգորիա:1810 ծնունդներ Կատեգորիա:Մարտի 1 ծնունդներ Կատեգորիա:1849 մահեր Կատեգորիա:Հոկտեմբերի 17 մահեր Կատեգորիա:Լեհ երաժիշտներ Կատեգորիա:Լեհ կոմպոզիտորներ Կատեգորիա:Լեհ դաշնակահարներ Կատեգորիա:Պեր Լաշեզ գերեզմանատանը թաղվածներ Կատեգորիա:Տուբերկուլոզից մահացածներ Կատեգորիա:Անձինք նամականիշերի վրա
Բոսնիա և Հերցեգովինայի Օլիմպիական կոմիտե
Բոսնիա և Հերցեգովինայի Օլիմպիական կոմիտե (բոսն․՝ Olimpijski komitet Bosne i Hercegovine), Բոսնիա և Հերցեգովինաի ազգային օլիմպիական կոմիտե։ Հիմնադրվել է 1992 թվականին։ Դարձել է ՄՕԿ-ի անդամ 1993 թվականին ։ Գրասենյակը գտնվում է Սարաևոյում։ Հանդիսանում է ՄՕԿ-ի ԷՕԿ-ի և մի շարք այլ օլիմպիական կազմակերպությունների անդամ ։
Բոսնիա և Հերցեգովինան Օլիմպիական խաղերում
Բոսնիա և Հերցեգովինան առաջին անգամ մասնակցել է օլիմպիական խաղերին 1992 թվականի ամռանը՝ Բարսելոնայում կայացած օլիմպիական խաղերին։
Արտաքին հղումներ
Կատեգորիա:Ազգային օլիմպիական կոմիտեներ
Ուիլյամ Կատոնիվերե
Ռատու Ուիլյամ Մաիվալիլի Կատոնիվերե (Wiliame Katonivere, ), քաղաքական գործիչ Ֆիջիից, 2021 թվականի նոյեմբերի 12-ից ի վեր հանդիսանում է Ֆիջիի նախագահը ։
Կենսագրություն
Ուիլյամ Կատոնիվերեն ծնվել է 1964 թվականի ապրիլի 20-ին Սուվայի Կոլոնիալ Վար մեմորիալ հիվանդանոցում՝ Ռատու Սոսո Կատոնիվերեի և Սամանունու Բոտեյվիվի ընտանիքում։ Յոթ եղբայրներից ու քույրերից ամենակրտսերն էր։ Սովորել է Ֆիջիական Դրայբա դպրոցում, այնուհետև ընդունվել է Բուա քոլեջ և ավարտել 1981 թվականին ։
Կարիերա
1984 թվականին Ուիլյամ Կատոնիվեեն միացավ Թագավորական Ֆիջիի զինված ուժերին, որտեղ, որպես UNIFIL-ի (ՄԱԿ-ի ժամանակավոր ուժերը Լիբանանում) մի մաս, մասնակցեl 1 երկու գործողության Մերձավոր Արևելքում ։ Նա նաև որպես հրամանատար ծառայել է Վանուա Լևուում ։ Ունի փոխգնդապետի կոչում։
2013 թվականից նա Մակուատա նահանգի ղեկավարն է՝ հաջորդելով իր ավագ եղբորը՝ Այսեա Կատոնիվերեին, և նախկինում մասնակցել է Մեծ ծովային առագաստի պահպանման նախաձեռնություններին ։
2020-2021 թվականներին եղել է «Pine» ընկերությունների նախագահը, որը ներառում է «Fiji Pine Limited»-ը, «Tropik Wood Industries Limited»-ը և «Tropik Wood Products Limited»-ը։ Ուիլյամ Կատոնիվերեն նաև «Fiji Airports»-ի, «Fiji Sugar Corporation»-ի և «Rewa Rice Ltd»-ի խորհրդի անդամ է ։
Ֆիջիի նախագահ
Նախքան նախագահ դառնալը, Կատոնիվերեն հրաժարական տվեց տնօրենների խորհրդի բոլոր պաշտոններից, որոնք նախկինում զբաղեցնում էր ։ Ուիլյամ Կատոնիվերը Ֆիջիի առաջին կուսակցության կողմից առաջադրվել է Ֆիջիի նախագահի պաշտոնում վարչապետ Ֆրենկ Մբայնիմարամայի կողմից, մինչդեռ Թեյմումու Կեպային առաջադրվել է Սոցիալ-դեմոկրատական ​​լիբերալ կուսակցության ընդդիմադիր խորհրդարանական կազմակերպիչ Լինդա Տաբույայի կողմից  ։ Ուիլյամը կարողացավ ստանալ պատգամավորների մեծամասնության աջակցությունը՝ քվեարկության առաջին փուլում հավաքելով 28 ձայն և հաղթելով Թեյմումա Կեպային։ Սոցիալ-դեմոկրատական ​​լիբերալ կուսակցության ընդդիմադիր պատգամավոր Մոզես Բուլիտավուն նույնպես քվեարկեց Կատոնիվերեի օգտին  ։
2021 թվականի նոյեմբերի 12-ին կայացավ Ուիլյամ Կատոնիվերեի երդմնակալության արարողությունը և նա դարձավ Ֆիջիի վեցերորդ նախագահ՝ հաջորդելով Ջիոջի Կոնրոտեին ։ Նա այս պաշտոնը ստանձնած ամենաերիտասարդ մարդն է (57 տարեկան), ինչպես նաև Հյուսիսային շրջանի երկրորդ նախագահն է (Պենայա Նգանիլաուից հետո, որը ղեկավարել է երկիրը 1987-1993 թվականներին)։ Ուիլյամը պաշտոնական երդում տվեց Եպելի Նայլատիկաուի խոսնակի առաջ։
Անձնական կյանք
Ծագումով Մակուատայի (Վանուա Լևու) Նադուրի գյուղից է ։ Ամուսնացած է Ֆիլոմենա Կատոնիվերեի հետ։ Զույգն ունի երկու երեխա և երեք թոռ ։
Բինար Բաշի
Բինար Բաշի, գետ պատմական Փոքր Հայքում, Եփրատի ավազանում։ Եփրատին է միանում Մելիտինե քաղաքի մոտ ։
Նիկողոս Սարաֆյան
Նիկողոս Սարաֆյան, սփյուռքահայ գրող, բանաստեղծ ։
Կենսագրություն
Նիկողոս Սարաֆյանը ծնվել է 1902 թվականին Կոստանդնուպոլսից դեպի Բուլղարիա մեկնող նավում, որով նրա ընտանիքը Վառնա էր գաղթում Ակն գյուղից։ Սովորել է Վառնայի Ճիերճյան, այնուհետև՝ ազգային և կաթոլիկ վարդապետների ղեկավարած վարժարաններում։ Առաջին համաշխարհային պատերազմի ժամանակ՝ 12 տարեկան հասակում եղբոր հետ մեկնել է Ռումինիա։ Թափառական կյանքի ընթացքում եղել է Բուխարեստում, Կալասում, Օդեսայում, Դոնի Ռոստովում։ Այնուհետև ոտքով անցել է Ռումինիան, Վառնայում գտել ծնողներին, մեկնել է Կ.Պոլիս, սովորել է Կեդրոնական վարժարանում, աշակերտել Հակոբ Օշականին, Վահան Թեքեյանին, սակայն վարժարանի վերջին տարում կրկին մեկնել է Բուլղարիա, այնտեղից էլ՝ Ռումինիա։ 1923 թվականի վերջում հաստատվել է Փարիզում, որտեղ էլ մահացել է ։
Ստեղծագործություններ
21 բանաստեղծություններից բաղկացած առաջին բանաստեղծությունների ժողովածուն՝ «Անջրպետի մը գրաւումը» (1927), լույս է տեսել Փարիզում, որին հաջորդել են «14 քերթուած»-ը (1933), «Տեղատուութիւն և մակընթացութիւն» (1939), «Միջնաբերդ» (1946) և «Միջերկրական» (1971) բանաստեղծությունների ժողովածուները, «Վէնսէնի անտառը» փորձագրությունը (1947)։ 1934 թվականին գրել է «Իշխանուհին» վիպակը ։
Ծանոթագրություններ
Կատեգորիա:Ֆրանսահայ բանաստեղծներ Կատեգորիա:Ֆրանսահայ արձակագիրներ Կատեգորիա:Ֆրանսահայ բանասերներ Կատեգորիա:Հայերն Օսմանյան կայսրությունում Կատեգորիա:Հայ տղամարդ գրողներ Կատեգորիա:Հայալեզու գրողներ Կատեգորիա:Բուլղարացիներ հայկական սերմամբ
Պորտո Տոլե
Պորտո Տոլե (Porto Tolle), քաղաք Իտալիայում։ Գտնվում է Վենետո մարզում՝ Ռովիգո գավառում ։ Բնակչությունը կազմում է 10 659 մարդ, խտությունը՝ 47 մարդ/կմ²։ Զբաղեցնում է 227 կմ² մակերես։ Փոստային ինդեքս՝ 45018, հեռախոսային կոդ՝ 0426։
Ծանոթագրություններ
Կատեգորիա:Իտալիայի բնակավայրեր
Լյուքսեմբուրգի պատմություն
Լյուքսեմբուրգի պատմություն։ Հռոմեական կայսրության ժամանակ Լյուքսեմբուրգի տերիտորիան մտել է Բելգիկա-Պրիմա պրովինցիայի, վաղ միջնադարում՝ Ֆրանկական թագավորության կազմի մեջ։ 10-րդ դարից ժամանակակից Լյուքսեմբուրգի տերիտորիան եղել է Լյուքսեմբուրգի կոմսության, 14-րդ դարից՝ Լյուքսեմբուրգի դքսության բաղկացուցիչ մասը։ 16-րդ դարում Նիդերլանդական բուրժուազիական հեղափոխությունից հետո մնացել է Իսպանական Նիդերլանդների, 1714 թվականից՝ Ավստրիական Նիդերլանդների կազմում։ 1794 թվականին Լյուքսեմբուրգը նվաճել է Ֆրանսիան։ 1814-1815 թվականին Վիեննայի կոնգրեսի որոշմամբ կազմվել է Լյուքսեմբուրգի դքսությունը՝ Գերմանական միության կազմում, բայց կառավարել է Նիդերլանդների թագավորը՝ անձնական ունիայի կարգով (վերջինս դադարել է 1890 թվականին)։ Լյուքսեմբուրգի ժամանակակից սահմանները հաստատվել են 1839 թվականին՝ Բելգիա-նիդերլանդական պայմանագրով։ 1842 թվականին Լյուքսեմբուրգը միացել է Գերմանիայի մաքսային միությանը։ Վերջինիս վերացումից (1866) հետո, տերությունների 1867 թվականի Լոնդոնի կոնֆերանսում, Լյուքսեմբուրգը հայտարարվել է «ընդմիշտ չեզոք» պետություն։ Առաջին համաշխարհային պատերազմի ժամանակ Լյուքսեմբուրգը գրավել են գերմանական զորքերը։ 1935 թվականին Լյուքսեմբուրգի և ԽՍՀՄ-ի միջև հաստատվել են դիվանագիտական հարաբերություններ։ 1940 թվականի մայիսի 10-ին Լյուքսեմբուրգը օկուպացրել է ֆաշիստական Գերմանիան։ Լյուքսեմբուրգը ազատագրվել է 1945 թվականի փետրվարին։ 1948 թվականին Լյուքսեմբուրգի սահմանադրությունից հանվել է նրա չեզոքության մասին հոդվածը։ Լինելով Բենիլյուքսի անդամ՝ Լյուքսեմբուրգը ստորագրել է 1948 թվականի Բրյուսելի պակտը, 1949 թվականին մտել է Հյուսիս-Ատլանտյան դաշնագրի կազմակերպության (ՆԱՏՕ) մեջ։ Լյուքսեմբուրգը Ածխի և պողպատի եվրոպական միավորման (1951 թվականից), Եվրոպական տնտեսական համագործակցության (1957 թվականից) մասնակից է։ Ետպատերազմյան տարիներին Լյուքսեմբուրգի կառավարող շրջանները վարում են ԱՄՆ-ի, Ֆրանսիայի և ԳՖՀ-ի հետ տնտեսական և քաղաքական միությունն ամրապնդելու կուրս։ Լյուքսեմբուրգի առաջադիմական ուժերը, Լյուքսեմբուրգի կոմկուսի գլխավորությամբ, գործուն պայքար են մղում խաղաղության, եվրոպական անվտանգության ամրապնդման, Լյուքսեմբուրգի ավանդական չեզոքության քաղաքականությանը վերադարձնելու, աշխատավորների սոցիալական ու դեմոկրատական իրավունքների համար։ 1960-ական թվականներից սկսած ուժեղացել են գործնական առնչությունները Լյուքսեմբուրգի և ԽՍՀՄ-ի միջև։
Կատեգորիա:Լյուքսեմբուրգի պատմություն Կատեգորիա:Եվրոպայի պատմություն
Լիմ կղզի
Լիմ (Adır Adası), կղզի Վանա լճում։ Հայոց Մեծ եղեռնի ժամանակ շուրջ 12 000 կանայք և երեխաներ 3 օրվա ընթացքում անցել են կղզի, իսկ նրանց անցումը հսկել են մի քանի հայկական ֆիդայական ջոկատներ ։
Լիմը ափից հեռու է մոտ 1 կմ։ Վանա լճի կղզիներից ամենամեծն է. երկարություն՝ 2 կմ է, լայնություն՝ 0.5 կմ։ Վաղ ժամանակներում միացած է եղել ցամաքին, որից անջատվել է ջրի մակարդակի բարձրացման հետևանքով։ Մակերևույթը հարթ է, լանդշաֆտը՝ չոր տափաստանային։
Ըստ ավանդության՝ 4-րդ դարի սկզբին Գրիգոր Լուսավորիչը Լիմում հիմնադրել է Լիմի անապատը, որտեղ 14-րդ դարի սկզբին գործել են երեք եկեղեցի՝ սուրբ Աստվածածին, սուրբ Կարապետ և սուրբ Գևորգ եկեղեցիները։ Լիմի անապատը ծաղկում է ապրել 17-րդ դարում, երբ 1622 թվականին Սյունյաց Մեծ անապատից այստեղ է տեղափոխվել Ներսես Մոկացի վարդապետն իր աշակերտներով և հիմնադրել բարձրագույն դպրոց, որը գոյատևել է մինչև 19-րդ դարը։
Կղզու վրա մինչ այժմ պահպանվում են Սուրբ Գևորգ հայկական եկեղեցու ավերակները ։ Այն կառուցվել էր 1305 թվականին, իսկ հավելյալ շինությունները կառուցվել են 1621 և 1766 թվականներին։ Պահպանվում են նաև գերեզմաններ ու խաչքարեր։
Վլադիմիր Կարապետյան (ռազմական գործիչ)
Վլադիմիր Եղիշի Կարապետյան ( (թաղված է Սևան քաղաքում), հայ ռազմական գործիչ, ԽՍՀՄ ԶՈՒ գնդապետ (1988 թվական)։
Կենսագրություն
Վլադիմիր Կարապետյանը ծնվել է 1956 թվականին Սևան քաղաքում։ Աշխատել է Հոկտեմբերյանի ուղեկալում, այնուհետև Էջմիածնում եղել է ուղեկալի պետ։ 1978 թվականին ավարտել է ԽՄՀՄ ԶՈՒ Վորոշիլովի անվան ռազմաքաղաքական բարձրագույն ուսումնարանը, 1986 թվականին՝ Մոսկվայի Ֆրունզեի անվան ռազմական ակադեմիան։ 1979-1991 թվականներին ծառայել է ԽՍՀՄ ԶՈՒ սահմանապահ զորամասում։ 1992 թվականի հունվարից՝ սահմանապահ №2 գնդի հրամանատար։
Հիշատակ
Կարապետյանի անունով է կոչվել Սևանի 3-րդ հիմնական դպրոցը, որտեղ բացվել է Վլադիմիր Կարապետյանի անվան թանգարան։ Սևան քաղաքի Վլադիմիր Կարապետյանի անվան հրապարակում 2008 թվականին Սևան քաղաքի բնակիչների հավաքած գումարով և Հատուկ գնդի վետերանների միության օգնությամբ տեղադրվել է Կարապետյանի կիսանդրին ։
Ծանոթագրություններ
Կատեգորիա:Հայ ռազմական գործիչներ Կատեգորիա:Արցախյան պատերազմի մասնակիցներ հայկական կողմից
1915 (ֆիլմ)
Սյուժե
Օսմանյան Թուրքիայում տեղի ունեցած հայոց ցեղասպանությունից ուղիղ մեկ դար անց առեղծվածային ռեժիսորը Լոս Անջելեսի թատրոնում որոշում է բեմադրել մի ներկայացում, որով հարգանքի տուրք կմատուցվի եղեռնի զոհերին։ Քանի որ ներկայացման թեման վիճաբանական էր, մտքի հակառակորդները շրջափակում են թատրոնը և այդպիսի տարօրինակ իրադարձությունները վախ են տարածում պրոդյուսերի և դերասանների շրջանում։ Տպավորություն է ստեղծվում, որ ռեժիսորի մտահղացումը բավական վտանգավոր է, և անցյալի հոգիներն ամենուր են։
Ստեղծում
«1915»-ը Կարին Հովհաննիսյանի և Ալեք Մուհիբյանի առաջին համատեղ լիամետրաժ ֆիլմն է։ Հովհաննիսյանը Family of Shadows-ի հեղինակն է, նա նաև գրել է Los Angeles Times, The New York Times և այլ ամսագրերի համար։ Մուհիբյանը գրող և կատակերգու է, ում աշխատանքները հայտնվել են Slate, The Weekly Standard և բազմաթիվ այլ տեղերում։ Նա նաև աշխատել է Սթենֆորդի համալսարանի Հովերի ինստիտուտում։
Հովհաննիսյանը և Մուհիբյանը համագործացում են կինոարտադրության ոլորտում ավելի քան տասը տարի։
Ֆիլմն արտադրվել է Bloodvine Media, Strongman և mTuckman Media կինոընկերությունների կողմից ։ Ֆիլմը տեղայնացրել են iNexxus Digital Marketing Agency և PRodogy Public Relations ընկերությունները ։
Թողարկում
Եվրոպական պրեմիերան կայացել է Մաքսիմ Գորկու անվան Թատրոնում (Բեռլին, Գերմանիա) 2015 թվականի ապրիլի 5-ին։ ԱՄՆ-ում ֆիլմի պրեմիերան տեղի է ունեցել ապրիլի 17-ին, իսկ Հայաստանում՝ ապրիլի 25-ին՝ հայոց ցեղասպանության 100-րդ տարելիցի հաջորդ օրը։
Երաժշտություն
Ֆիլմի երաժշտությունը գրել է Գրեմմիի մրցանակակիր, կոմպոզիտոր Սերժ Թանկյանը, ով հայտնի System of a Down ռոք խմբի վոկալիստն է ։
Արտաքին հղումներ
Կատեգորիա:2015 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր Հայոց ցեղասպանության մասին Կատեգորիա:Ամերիկյան սարսափ ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր թատրոնի մասին
Երեք միապետների դաշինք
Երեք միապետների դաշինք (Dreikaiserbund), Ռուսաստանի, Գերմանիայի և Ավստրո-Հունգարիայի՝ 19-րդ դարի 1870-1880-ական թվականների դաշինք։ Սկզբում կնքվել է երկկողմ համաձայնություն, 1873 թվականի մայիսի 25 (հունիսի 6-ին), Շյոնբրունում (Ավստրո-Հունգարիա)՝ Ալեքսանդր II-ի և Ֆրանց-Իոսիֆի միջև։ 1873 թվականի հոկտեմբերի 11-ին նրանց միացել է Վիլհելմ I-ը։ Միապետները պարտավորվել են խորհրդակցել տարաձայնությունների, չորրորդ պետության հարձակման սպառնալիքի դեպքում, պաշտպանել խաղաղությունը Եվրոպայում։ Պայմանավորվող երկրների քաղաքական նպատակները տարբեր էին․ Գերմանիան խոչընդոտում էր Ռուսաստանի մերձեցմաևը Ֆրանսիային, Ռուսաստանը արևմտյան սահմանների անվտանգության որոշ երաշխիք էր ստանում և ջանում խանգարել Գերմանիայի մերձեցմանը Ավստրո-Հունգարիային, վերջինս էլ հույս ուներ կանգնեցնել ցարիզմի թափանցումը Բալկաններ։ Դաշինքը չվերացրեց նրանց հակասությունները և 1880-ական թվականներին վերջերին փաստորեն կազմալուծվեց։
Կատեգորիա:Ավստրո-Հունգարիայի արտաքին քաղաքականություն Կատեգորիա:Ռուսական կայսրության քաղաքականություն Կատեգորիա:Գերմանական կայսրություն Կատեգորիա:Ռազմաքաղաքական դաշինքներ Կատեգորիա:Ռուսական կայսրության պայմանագրեր Կատեգորիա:Ռուս-գերմանական հարաբերություններ Կատեգորիա:19-րդ դարի ռազմական դաշինքներ
Մատաղաջուր (գետ)
Մատաղաջուր, գետակ Հայաստանի Սյունիքի մարզում, Գիժգետի աջ օժանդակը։ Սկիզբ է առնում Կոշաքար լեռան արևմտյան լանջից և Արևիս գյուղից 2 կմ հարավում միանում մայր գետին։ Երկարությունը՝ 3,5 կմ ։
Ծանոթագրություններ
Կատեգորիա:Սյունիքի մարզի գետեր Կատեգորիա:Գիժգետ գետի վտակներ
Կաուպերի փոքր Տիրամայր
Պատմություն
Նկարի ստեղծման իրական շարժառիթը հաստատապես հայտնի չէ։ Հավանաբար այն եղել է մասնավոր պատվեր կամ ստեղծվել է վաճառելու նպատակով։ Ըստ մեկ այլ վարկածի՝ այն ստեղծվել է իբրև նվեր։ Այդ ժամանակշրջանում Իտալիայում մեծ հռչակ էին վայելում Տիրամորը և Մանկանը պատկերող նկարները, որոնք հաճախ նվիրում էին հարսանիքների ժամանակ ։ Տարածված է այն կարծիքը, որ նկարի վերին աջ անկյունում պատկերված եկեղեցին Սան Բեռնարդինոյի (Chiesa di San Bernardino) եկեղեցին է, որը գտնվում է Ուրբինոյում՝ Ռաֆայելի հարազատ քաղաքում ։
Նկարի ոճը հոգեհարազատ է Ռաֆայելին։ Միաժամանակ զգալի է թե՛ իր առաջին ուսուցչի՝ Պերուջինոյի, թե՛ Լեոնարդոյի և Միքելանջելոյի, ինչպես նաև Հռոմում հանդիպած անտիկ մշակույթի ազդեցությունը։
2011 թվականին Անդորրայի բանկը թողարկել է 15 դինար արժողությամբ դրամական միավոր, որի վրա պատկերվել է Կուպերի փոքր Տիրամայրը ։
2015 թվականին Վուստերսկի արվեստի թանգարանում նկարը ցուցադրվել է «Նորտբրուկի Տիրամայր» (The Virgin and Child (The Northbrook Madonna)) նկարի հետ միասին, որը սխալմամբ վերագրվել է Ռաֆայելին ։ Համեմատական ցուցադրության նպատակը նկարի իրական հեղինակին պարզելն էր։
Նկարագրություն
Վառ կարմիր հանդերձով շիկավարս կինը, որը նստած է կենտրոնում, Տիրամայրն է։ Սպիտակամաշկ է, համարյա գունատ դեմքով՝ այտերին թեթև վարդագույն երանգով:Նա նստել է փայտե նստարանին։ Աջ ձեռքը վեհորեն դրված է ծնկներին գցված մուգ կապույտ ծածկոցի վրա։ Հանդերձանքն ամբողջանում է կիսաթափանցիկ շղարշով, որը ծածկել է ուսերը և կախվել մեջքի վրա։ Նրա գլուխն օղակել է աղոտ, հազիվ նկատելի լուսապսակը։ Ձախ ձեռքով գրկել է մանուկ Հիսուսին, որը մի ձեռքով փարվել է Տիրամոր մեջքին, մյուսով՝ պարանոցին։ Մանուկը նայում է դեպի հետ և ժպտում է համեստ, ամոթխած ժպիտով։ Հետին պլանում արևոտ, պայծառ օրվա պատկեր է, իսկ հեռվում՝ երկու մարդկանց ուրվագծեր, որոնք, հավանաբար, քայլում են դեպի առվակը։ Երկար ճանապարհի վերջում մեծ և գրավիչ շինություն է։ Հավանաբար կաթոլիկ եկեղեցի է։ Կաթոլիկ ճարտարապետությանը բնորոշ գմբեթը և մյուս տարրերը արտահայտիչ են դարձնում աստվածային սրբության և երանության ներկայությունը։
Արտաքին հղումներ
Կատեգորիա:Վաշինգտոնի Արվեստի ազգային պատկերասրահի նկարներ Կատեգորիա:1505 նկարներ Կատեգորիա:Ռաֆայել Սանտիի նկարներ Կատեգորիա:Արվեստի ստեղծագործություններ
Երևանի համալսարան (հանդես)
Երևանի համալսարան, Երևանի պետական համալսարանի պաշտոնաթերթ։
Պաշտոնաթերթի ներկայիս աշխատակազմում ընդգրկված են Ժուռնալիստիկայի ֆակուլտետի շրջանավարտներ՝ Վարդուհի Զաքարյան, Ծովինար Կարապետյան, Հասմիկ Ասլանյան, Հովհաննես Վարդանյան։
2014 թ.-ից ունի պաշտոնական էլեկտրոնային էջ։
Կատեգորիա:Հայերեն բուհական մամուլ
Ջոան Սմոլս
Ջոան Սմոլս Ռոդրիգես, պուերտոռիկացի նորաձևության մոդել է ։ 2013 թվականին նա զբաղեցրեց 8–րդ հորիզոնականը Forbes ամսագրի կազմած «Ամենաշատ վաստակող մոդելները» ցանկում ։ 2011 թվականին դարձավ առաջին լատինացի աղջիկը, ով գովազդել է Estée Lauder–ի կոսմետիկան ։ 2014 թվականի հունվարին նա հայտնվեց ամերիկյան Elle ամսագրի շապիկին ։
Վաղ տարիներ և կրթություն
Սմոլսը ծնվել և մեծացել է Պուերտո Ռիկոյում։ Ունի երկու քույր ։ Նրա հայրը՝ Էրիկ Սմոլսը, մասանգիտությամբ հաշվապահ է, ով Արևմտյան Հնդկաստանից է և ունի աֆրիկյան և իռլանդական արմատներ ։ Իսկ մայրը՝ Բեթզաիդա Ռոդրիգեսը, սոցիալական աշխատող է, ով պուերտոռիկացի է, սակայն ունի իսպանական և հնդկական արմատներ ։ Նա գերազանց սովորել է Պուերտո Ռիկոյի Ինտերամերիկյան համալսարանի հոգեբանության բաժնում։ Համալսարանն ավարտելուց հետո նա մեկնեց Նյու Յորք՝ մոդել դառնալու նպատակով ։ 2007 թվականին նա ստորագրեց պայմանագիր Elite Model Management մոդելային գործակալության հետ։ Սակայն 2009 թվականին նա լքեց Elite–ը և ստորագրեց IMG Models–ի հետ և սկսեց կենտրոնանալ մոդելի անցուղային գործունեության վրա։ 2010 թվականի հունվարին նա ընտրվեց Givenchy բրենդի էքսկլյուզիվ մոդել, ով պետք է ներկայացներ Ռիկարդո Տիսցիի գարուն/ամառ հավաքածուն։
Մոդելային կարիերա
Givenchy–ի հետ աշխատելուց հետո Սմոլսը գովազդեց այնպիսի հայտնի բրենդների և դիզայներների հավաքածուներ, ինչպիսիք են՝ Շանել, Պրադա, Գուչի, Մարկ Ջակոբս, Թոմ Ֆորդ, Բարբերի, Լավին, Միսսոնի, Ալեքսանդր Վանգ, Վերսաչե, Բալենսիագա, Լուիս Վիտոն, Ժան Պաուլ Գաուլիտեր, Ֆենդի, Դիոր, Օսկար դե լա Ռենտա և DVF։ Հայտնվեց Միլանի, Փարիզի․ Լոնդոնի և Նյու Յորքի նորաձևության շաբաթներին։ 2010 թվականից նա սկսեց աշխատել Victoria's Secret–ի հետ և մասնակցեց նրա 2011, 2012, 2013 և 2014 նորաձևության շոուներին։
Հայտնվել է Վոգ, Harpers Bazaar, i-D, GQ, Dazed & Confused, Elle, Industrie, Interview, V, Glamour, և W ամսագրերում։ Միջազգային ասպարեզում հայտնված ամսագրերից են իտալական, ավստրալիական, ճապոնական, թուրքական, բրազիլական, կորեական, ռուսական, իսպանական և գերմանական editions Vogue, բրիտանական, ֆրանսիական, հոլանդական, հարավաֆրիկյան, ֆրանսիական, թուրքական և իտալական Elle, հարավաֆրիկյան, մեքսիկական և բրիտանական GQ, և բրիտանական, բրազիլական, բուլղարական և թայի Harpers Bazaar ամսագրերի շապիկներին։ Հայտնվել է նաև Pop, Glam Belleza Latina, Grazia և Stylist ամսագրերի շապիկներին։ 2013 թվականին Սմոլսը և Կարլի Քլոսը հայտնվեցին Vanity Fair ամսագրի շապիկին, որը կոչեց նրանց «Նոր սուպերները» ։ 2012 և 2014 թվականներին նկարահանվեց Պիրելի օրացույցի համար։ Հայտնվել է ամերիկյան Vogue–ի սեպտեմբեր 2014–ի համարի շապիկին։
Սմոլսին նկարահանել են այնպիսի լուսանկարիչներ, ինչպիսիք են՝ Հելմութ Նյութոն, Սթիվեն Մեիսել, Մերթ և Մարկուս, Սթիվեն Քլայն, Մարիո Սորենտի, Մարիո Տեստինո, Դեյվիդ Սիմս, Ինեզ և Վինուդ, Պիտեր Լինդբերգ, Պատրիկ Դեմանշելիե, Նիկ Նայթ, Կարլ Լագերֆելդ, Էնի Լեիբովիթզ, Կերիգ Մակդին, Հանս Ֆյուրեր, Թերի Ռիչարդսոն, Նորման Ժան Ռոյ, Կամիլա Ակրանս, Ալասդաիր Մակլելան, Էլեն Վոն Անվերթ, Էմմա Սամերթոն, Ջոշ Օլինս, Միքայել Ջանսոն, Դանիել Ջեքսոն, Թոմ Մունրա, Վիլի Վանդրեպեր, Մայքլ Թոմփսոն, Լուիջի Մուրենու, Դանիել + Իանգո, Սոլբե Սանդսբո, Ջիամպալո Սգուրա, Ռւչարդ Բուշ, Վիկտոր Դեմանշելիե, Քունեյթ Ակերգլու և այլն։ Սոմլսը առաջին պուերտոռիկացի մոդելն է, որին ընտրել են հայտնի բրենդներ, որպեսզի նա գովազդի իրենց հավաքածուները։ Այդ բրենդներից են՝ Գուչի, Շանել, Ֆենդի, Քելվին Քլայն, Գիվենչի, Ռոբերտո Կավալի, Lacoste, Gap, Ռալֆ Լոուրեն, Բալմեին, Նեիման Մարկուս, Վուլվորթ, Ogilvy, Նեքսթ, H&M, ICB, Ջիամբատիստա Վալի, Դեյվիդ Յուրման, Estée Lauder, Մերսեդես Բենզ, Barneys New York, Ports 1961, Rag & Bone, Prabal Gurung, Hugo Boss, Tiffany & Co., Սթելա Մակքարթի, Վերսաչե, Միսսոնի, Մարկ Ջակոբս, United Colors of Bennetton, Joe Fresh, DSQUARED2 և այլն։
Հեռուստատեսություն և մեդիա
Սմոլսը և Կարլի Քլոսը MTV–ի «House of Style» հեռուստատեսության հյուրեր են եղել։ 2011 թվականի Vogue–ի հունվարյան համարի շապիկին էին պատկերված Սմոլսը և երգիչ Բրունո Մարսը ։ 2006 թվականին նա նկարահանվեց Ռիկի Մարտինի «It's Alright» տեսահոլովակում ։ 2013 թվականի նոյեմբերին նա և դերասան Մայքլ Վիլյամսը խաղացին ASAP Rocky–ի «Phoenix» հոլովակ և փոքրիկ ֆիլմում։ Հայտնվել է նաև Բեյոնսեի «Yoncé» երգի տեսահոլովակում 2013 թվականին ։
Մրցանակներ և գովասանքներ
2012 թվականի սեպտեմբերին կայացած 9–րդ Style Awards մրցանակաբաշխության արդյունքում Սմոլսը դարձավ «Տարվա մոդելը»։ Մրցանակը Սմոլսին հանձնեց սուպերմոդել Իմանը ։ 2013 թվականին Forbes–ի արդյունքներով նա 8–րդ ամենավարձատրվող մոդելն էր, վաստակելով շուրջ 3.5 միլիոն դոլար ։ 2012 թվականի սեպտեմբերին նա դարձավ առաջինը «Թոփ 50 կին մոդելները» Models.com–ի կազմած շարքում։ Նա զբաղեցրեց իր «պաշտոնը» մինչև 2014 թվականի օգոստոսը, երբ կայքը նրան անվանեց «նոր սուպերներ»–ից մեկը ։
2014 թվականի ապրիլին սուպերմոդել Սինդի Քրոուֆորդը իր Ֆեյսբուքյան էջում գրեց, որ Սմոլսը իր ամենասիրելի նոր մոդելներից մեկն է։ Նա նաև գրել էր․ «Նա ունի սեքսուալ և էլեգանտ ոճ և քայլվածք։ Նա նաև շատ լավ էր ներկայացնում իր շարժումները «Yoncé» տեսահոլովակում» ։
Ծանոթագրություններ
Կատեգորիա:Պուերտոռիկացի մոդելներ Կատեգորիա:Ամերիկացի մոդելներ Կատեգորիա:Մոդելներ այբբենական կարգով
Բուդուր (լեռ)
Բուդուր, լեռ Ադրբեջանի Ղազախի շրջանում ։
Ծանոթագրություններ
Կատեգորիա:Ադրբեջանի լեռներ Կատեգորիա:Ղազախի շրջան
Mercedes-Benz CLS-դաս
Mercedes-Benz CLS-դաս, չորս դռնանի, միջին չափսի, լյուքս, կուպե մեքենա է ստեղծված E-դասի հիման վրա։ Արտադրվում է Մերսեդես Բենցի կողմից 2004 թվականից, երկրորդ սերնդի CLS-ը՝ 2011 թվականից։
Էլ Ֆրեսնո (քաղաք)
Էլ Ֆրեսնո (El Fresno), քաղաք Իսպանիայում, մտնում է Ավիլա համայնքի մեջ, Կաստիլիա և Լեոն մարզում։ Քաաղաքապետարանը գտնվում է Ավիլա ծայրամասում։ Տարածքը՝ 12 կմ2։ Բնակչությունը՝ 546 մարդ 2010 թվականի տվյալներով։ Հեռավորությունը մարզկենտրոնից` 9 կմ։
Mercedes-Benz CLS-դաս
Դիզայն
Այս ավտոմեքենայի սուր և անկրկնելի դիզայնը համատեղում է դասականն ու սպորտայինը։
Էլ Ֆրեսնո (քաղաք)
Ծանոթագրություններ
Կատեգորիա:Իսպանիայի քաղաքներ
Mercedes-Benz CLS-դաս
Էքստերիեր
Անսահման երկար թվացող շարժիչի ծածկը զարդարում է ավանդական եռաթև աստղը։
Նորամուծությամբ է բնորոշվում նաև լուսարձակների յուրահատուկ դիզայնը։ Գիշերային խավարը ճեղքում են աննախադեպ տեսքի C-ձև դիոդային գաբարիտային լույսերը։ Թափքի սլացիկ գծերն իրենց կատարելությանն են հասնում միանալով հետին կանգ-լույսերին, որոնք յուրահատուկ զգացմունքայնություն են հաղորդում այս ավտոմեքենային։
CLS 500 BlueEFFICIENCY և CLS 500 4MATIC BlueEFFICIENCY մոդելներն աչքի են ընկնում առավել սպորտային և սուր դիմագծերով։ Այս մոդելների բազային տարբերակների համար առաջարկվում է սպորտային AMG փաթեթը, որն աչքի է ընկնում առջևի և հետևի բամպերների, ինչպես նաև անվահեծերի յուրահատուկ դիզայնով։ 8-գլանանոց շարժիչներով կահավորված այս մոդելների համար բազային է նաև լուսային LED համակարգը։
Ինտերիեր
Մակերևույթների արծաթափայլ-քրոմապատ էքսկլյուզիվ ձևավորումը, փայտյա դեկորատիվ տարրերը, փայտյա տարրերի լաքապատ մշակումը, ինչպես նաև մեծ գունավոր TFT-մոնիտորն ու անալոգային ժամացույցը հաղորդում են սրահին ավանդական դասական տեսք, որը համահունչ համատեղվում է սպորտային ոճի տարրերի հետ։ Առանձնացված նստելատեղերը սրահի ետնամասում պարգևում են ուղևորներին առավելագույն հարմարավետություն։
Բոլոր տվիչ-ցուցիչ սարքերը կրում են մեծ քանակությամբ ինֆորմացիա, իսկ բազմաֆունկցիոնալ TFT-մոնիտորին շատ պարզ ու ճշգրիտ արտացոլվում է ավտոմեքենայի մենյուն։
Բենզինային շարժիչ
Կիրառվող 6 և 8-գլանանոց BlueDIRECT շարժիչները նոր CLS-դասի ավտոմեքենայի համար ապահովում են վառելիքային խնայողության բարձր ցուցանիշ։ Շնորհիվ այնպիսի նոր տեխնոլոգիական լուծման, ինչպիսին է գազաօդային խառնուրդի անմիջական ներսրսկումը, հնարավոր է դարձել նվազեցնել վառելիքի ծախսը և թունավոր արտանետումների մակարդակը՝ նախորդ մոդելի հետ համեմատ։
4MATIC համակարգ
4MATIC լիաքարշ համակարգը թույլ է տալիս իրականացնել գերազանց թափառք նույնիսկ ճանապարհային վատ ծածկի և եղանակային անբարենպաստ պայմանների դեպքում։
Աղբյուրներ
Կատեգորիա:Գերմանական ավտոմեքենաներ
Գիրինգ (Նեբրասկա)
Գիրինգ (Gering), Սքոտս Բլաֆ շրջանում տեղակայված քաղաք (ԱՄՆ Նեբրասկա նահանգ)։ Բնակչությունն ըստ 2000 թվականի մարդահամարի վիճակագրական տվյալների` 7751 մարդ։ Գիրինգը համարվում է Սքոտս Բլաֆ շրջանի շրջկենտրոնը։
Աշխարհագրություն
Ըստ ԱՄՆ բնակչության մարդահամարի բյուրոյի տվյալների քաղաքն ընդհանուր մակերեսը կազմում է 9,58 կմ², բնակավայրի սահմանին ջրային ռեսուրսներ չկան։
Գիրինգ քաղաքը գտնվում է ծովի մակարդակից 1192 մետր բարձրության վրա։
Ժողովրդագրություն
2000 թվականի մարդահամարի տվյալներով Գիրինգում ապրում էր 7751 մարդ, 2170 ընտանիք, հաշվվում էր 3173 ընտանեկան տնտեսություն և 3332 բնակելի տուն ։ Բնակչության միջին խտությունը կազմում էր 798,4 մարդ մեկ քառակուսի կիլոմետրում։ Ըստ մարդահամարի տվյալների` բնակչության ռասսայական կազմը տեղաբաշխվել էր հետևյալ կերպ. 91,48 % սպիտակամորթներ, 0,13 % սևամորթներ կամ աֆրոամերիկացիներ, 1,14 % տեղաբնիկ ամերիկացիներ, 0,25 % ասիացիներ, 0,04 % ներգաղթյալներ խաղաղօվկիանոսյան կղզիներից, 1,41 % խառը ռասաների, 5,56 %՝ այլ ազգությունների ներկայացուցիչներ։ Իսպանախոսները կազմում էին քաղաքի բոլոր բնակիչների 13,40 %-ը։
3173 տնային տնտեսություններից 31,4 %-ում դաստիարակում էին անչափահաս երեխաների․ 55,3 %-ը միասին ապրող ամուսնական զույգեր էին, 10,4 %-ում կանայք ապրում էին առանց ամուսինների, 31,6 %-ը ընտանիք չունեին։ Մարդահամարի պահին միայնակ էր ապրում ընտանիքների 28,5 %-ը, ընդ որում 14,9 %-ը կազմում են միայնակ ծեր մարդիկ (65 տարեկան և բարձր)։ Միջինում տնային տնտեսությունները վարում էր 2,39 մարդ, իսկ ընտանիքը՝ միջինում 2,93 մարդ։
Քաղաքի բնակչությունը ըստ տարիքային կազմի՝ ըստ 2000 թվականի մարդահամարի տվյալների, տեղաբաշխվել է հետևյալ կերպ․ 24,6 %՝ 18 տարեկանից ցածր բնակիչներ, 8,1 %՝ 18-24 տարեկան, 25,0 %՝ 25-44 տարեկան, 23,8 %՝ 45-64 տարեկան և 18,6 %՝ 65 տարեկան և բարձր։ Բնակչության միջին տարիքը կազմում էր 40 տարեկան։ Յուրաքանչյուր 100 կնոջ բաժին էր ընկնում 87,9 տղամարդ, ընդ որում 100 չափահաս կնոջ բաժին էր ընկնում նույն տարիքի 85,1 տղամարդ։
Քաղաքում մեկ տնային տնտեսության միջին եկամուտը գնահատվում էր 35 185 $, ընտանիքի միջին եկամուտը՝ 42 378 $։ Ընդ որում տղամարդկանց տարեկան միջին եկամուտը կազմում էր 32 750 ԱՄՆ դոլար, ի տարբերություն կանանց 22 026 դոլարի։ Քաղաքում բնակչության մեկ շնչի եկամուտը կազմում էր տարեկան 18 775 ԱՄՆ դոլար։ Շրջանի ընտանիքների ամբողջ թվի 5,9 %-ը և բնակչության ամբողջ թվի 7,8 %-ը մարդահամարի պահին գտնվում էր աղքատության շեմին, ընդ որում նրանցից 8,3 %-ը անչափահաս էին և 7,4 %-ը` 65 տարեկան և ավելի։
Ծանոթագրություններ
Կատեգորիա:Բնակավայրեր ըստ երկրի Կատեգորիա:1887 թվականին հիմնադրված բնակավայրեր Կատեգորիա:Նեբրասկա Կատեգորիա:ԱՄՆ-ի բնակավայրեր ըստ նահանգի Կատեգորիա:ԱՄՆ-ի բնակավայրեր ըստ շրջանի
Ռոզոլինա
Ռոզոլինա (Rosolina), քաղաք Իտալիայում։ Գտնվում է Վենետո մարզում՝ Ռովիգո գավառում ։ Բնակչությունը կազմում է 6303 մարդ, խտությունը՝ 84 մարդ/կմ²։ Զբաղեցնում է 73 կմ² մակերես։ Փոստային ինդեքս՝ 45010, հեռախոսային կոդ՝ 0426։
Ռոզոլինան սահմանակից է Չիոգգիա, Լորեո, Պորտո Վիրո համայնքներին։
Սուրբ Ռոխը համարվում է բնակավայրի հովանավորը։ Տոնը նշվում է ամեն տարի օգոստոսի 16-ին։
Ծանոթագրություններ
Կատեգորիա:Իտալիայի բնակավայրեր
Բարսեղ Սարգիսյան
Բարսեղ Սարգիսյան, հայ բանասեր, հայագետ, ձեռագրագետ, Վենետիկի Մխիթարյան միաբանության անդամ, տպարանապետ, ուսուցիչ։
Ազգային և թարգմանական գրականություն
Ուսումնասիրությունները վերաբերում են հայ հին ազգային և թարգմանական գրականությանը։ «Ագաթանգեղոսը և յուր բազմադարյան գաղտնիքն» (1890) աշխատության մեջ այն կարծիքն է հայտնել, որ Ագաթանգեղոսի անունով մեզ հասած գիրքը իբր տարբեր հեղինակների գոած և V դարի մի բերված երկերի ժողովածու է, որը կրում է մի քանի խմբագրությունների շերտեր։ Ըստ Սարգիսի, գրքի որոշ մասեր գրվել են IV դարում (հունական), իսկ V դ. Կորյունը և Եզնիկ Կողբացին դրանք թարգմանել են հայերեն, խմբագրել և լրացրել։ V դարում ավելացված գլխավոր մասը «Վարդապետությունն» Ագաթանգեղոսի գիրքը, հայատառ գրականության առաջին երկն է (ավելի վաղ ստեղծվել են միայն Աստվածաշնչի հայերեն թարգմանությունները հունարենից և ասորերենից), իսկ նրա անվամբ մեզ հասած հունարեն, բնագիրը թարգմանված է հայերենից և հնարավորություն է տալիս վերականգնել հայկական. բնագրում բացակայող (կորած) հատվածները։ «Տեսություն Սեղբեստրոսի պատմության և Մովսես Խորենացվո աղբերաց» (1893) երկում Սարգիսյանը քննադատել է Օ. Կարիերի այն տեսակետը, ըստ որի՝ Խորենացին ոչ թե V, այլ VIII-IX դարի հեղինակ է։ «Անանուն ժամանակագրութիւն. խմբագիր, յօրինեալ յէ դարու» (1904) ուսումնասիրությունում ապացուցել է, որ Անանիա Շիրակացուն վերագըրվող «ժամանակագրությունը» մի քանի ժամանակագրոթյան երկերի ժողովածու է, որի կարևոր մասն է կազմում II-III դարի հույն հեղինակ Հիպպոլիտոսի ժամանակագրության հին հայկական թարգմանությունը։
Սարգիսյանի «Երկհարյուրամյա գրականական գործունեություն և նշանավոր գործիչներ Վենետկ Մխիթարյան միաբանության» (1905) երկում հանգամանորեն բնութագրված է Մխիթարյան միաբանության գիտական, գրական, թարգմանական և հրատարակչական գործունեությունը, զետեղված են ուշագրավ դիվանական վավերագրեր։ Արժեքավոր է Վենետիկի Մխիթարյան մատենադարանի ձեռագրերի՝ Սարգիսյանի կազմած բազմահատոր նկարագրությունը [«Մայր ցուցակ հայերեն ձեռագրաց մատենադարանի Մխիթարյանց ի Վենետիկ», հ. 1-3, 1914-1966 (հ. 3-ը՝ Գ. Սարգսյանի հեղինակակցությամբ)]։ Սարգիսյանի գրչին են պատկանում նաև բազմաթիվ այլ ուսումնասիրություններ, որոնք տպագրված են «Բազմավեպում»։
Երևանի ավտոբեռնիչների գործարան
Երևանի ավտոբեռնիչների գործարան, խորհրդային շրջանի ծանր արդյունաբերության ձեռնարկություն Երևանում։
Հիմնադրվել է 1961 թվականին։ Ունեցել է մեխանիկական, մամլման, հավաքման, զոդման, ջերմամշակման արտադրամասեր։ Արտադրել է «4022» մակնիշի 2 տոննա բեռնունակությամբ ավտոբեռնիչներ (1975 թվականին՝ 1000 հատ)։
1963 թվականից անցել է փոքր սերիական արտադրության։ 1964 թվականին «4022» մակնիշի ավտոբեռնիչը ԽՍՀՄ ԺՏՆՑ-ում արժանացել է արծաթե մեդալի։
Կատեգորիա:Երևանի գործարաններ Կատեգորիա:1961 հիմնադրումներ Հայաստանում
ՄԱԿ-ի մոնիտորինգի առաքելությունը Ուկրաինայում մարդու իրավունքների վերաբերյալ
Ստեղծում և նպատակներ
Ուկրաինայում Մարդու իրավունքների վերաբերյալ ՄԱԿ-ի դիտորդական առաքելությունը ստեղծվել է 2014 թվականին՝ Ուկրաինայում Մարդու իրավունքների մոնիտորինգի և պաշտպանության նպատակով, մասնավորապես՝ Արժանապատվության հեղափոխության իրադարձությունների համար «պատասխանատվություն փնտրելու» և Դոնբասի և Ղրիմի այն մասերի մոնիտորինգի համար, որոնք գրավվել են ռուսական զորքերի կողմից 2014 թվականին Դոնբասում պատերազմի սկսվելուց ի վեր և Ռուսաստանի Դաշնության կողմից Ղրիմի բռնակցումը ։
Ուղեցույց, մեթոդներ և կառուցվածք
ՈՒՄԻՄՄ-ն գլխավորում էր Ֆիոնա Ֆրեյզերը 2016 թվականին, իսկ Մաթիլդա Բոգները՝ 2022 թվականի մարտին ։ Այն ուներ 57 աշխատակից 2020 թվականին , իսկ 2022 թվականի մարտին՝ 60։
ՈՒՄԻՄՄ-ի մոնիտորինգը հիմնված է մարդու իրավունքների խախտումների մասին պնդող մարդկանց առաջին ձեռքի վկայությունների վրա։ ՈՒՄԻՄՄ-ն կապ է հաստատել նաև անվտանգության ծառայությունների հետ՝ ենթադրյալ խախտումների վերաբերյալ ։
Գործողություններ
2016 թվականին ՈՒՄԻՄՄ-ն զբաղվում էր այն հարցերով, որոնք ներառում էին հինգ մարդու գործեր, որոնք, ըստ երևույթին, պահվում էին Խարկովի գաղտնի բանտերում Ուկրաինայի անվտանգության ծառայության (ՈՒԱԾ) կողմից, ինչպես նաև իրավական պաշտպանություն էր տրամադրում մարդու իրավունքների խախտումների զոհերին։ ՈՒՄԻՄՄ-ն մինչև 2016 թվականի դեկտեմբերը կալանքի տակ պահելու վայրեր մուտք չի ստացել Դոնբասի՝ ռուսական զորքերի կողմից օկուպացված զորամասերում ։
2016-ի դեկտեմբերին Ֆրեյզերը, որն այն ժամանակ ՈՒՄԻՄՄ-ի ղեկավարն էր, հայտարարել էր, որ քաղաքացիական հասարակության աջակցությունը զգալի դեր է խաղացել նախորդ երկուսուկես տարվա ընթացքում ներքին տեղահանված անձանց օգնության տրամադրման գործում ։
2022 թվականի մարտի 30-ին ՄԱԿ-ի Մարդու իրավունքների գերագույն հանձնակատար Միշել Բաչելետը հայտարարել է, որ ՈՒՄԻՄՄ-ն Ուկրաինայում ունի մարդու իրավունքների 60 դիտորդ։ ՈՒՄԻՄՄ-ն արձանագրել է 24 «վստահելի պնդումներ» Ռուսաստանի կողմից կասետային զինամթերքի կիրառման և 2022 թվականին Ուկրաինա Ռուսաստանի ներխուժման ժամանակ բժշկական հաստատությունների վնասման 77 դեպք։ Բաչելետը հայտարարել է. «քաղաքացիական օբյեկտների զանգվածային ոչնչացումը և քաղաքացիական բնակչության շրջանում մեծ թվով զոհեր համոզիչ կերպով ցույց են տալիս, որ սահմանազատման, համաչափության և նախազգուշական հիմնարար սկզբունքները բավարար չափով չեն պահպանվել» ։
Արա Աղանյան
Արա Աղանյան, հայ մարզիկ, ծանրորդ, Եվրոպայի 2022 և 2023 թվականների առաջնությունների արծաթե մեդալակիր ։
Կենսագրություն
2023 թվականի գարնանը Երևանում տեղի ունեցած Եվրոպայի առաջնությունում մինչև 96 կգ քաշային կարգում Արա Աղանյանը երկամարտի 364 կգ արդյունքով հռչակվել է Եվրոպայի փոխչեմպիոն։ Մարզիկը պոկում վարժությունում 165 կգ արդյունքով նվաճել է փոքր բրոնզե մեդալ, իսկ հրում վարժությունում 199 կգ արդյունքով՝ փոքր արծաթե մեդալ ։
Արտաքին հղումներ
Կատեգորիա:Հայ ծանրամարտիկներ Կատեգորիա:Ծանրամարտի Եվրոպայի չեմպիոններ Կատեգորիա:Բնօրինակում անաղբյուր հոդվածներ
Որդաններ
Որդաններ, կոկցիդների ենթակարգի հավասարաթև կնճիթավոր միջատների ընդհանուր անվանումը։ Ընդգրկում է օրտեզիաների, հսկա, ալրավոր, զույգգեղձաևի որդանների և թաղիքավորների ընտանիքները։
Արտաքին կառուցվածք
Արուների մարմնի երկարությունը 0,6-7մմ է, բաժանված է գլխի, կրծքի և փորիկի։ էգերի մարմինը (երկարությունը՝ 0,5-12 մմ) օվալաձև է, գլուխը՝ կրծքի հետ ձուլված, թևեր չունեն, ոտքերը մարմնից կարճ են կամ բացակայում են։ Հիմնականում բազմանում են ձվադըրմամբ, որոշ տեսակներ՝ կենդանածնությամբ, արուներ չլինելու դեպքում՝ կուսածնությամբ։ Թրթուրը 2-3 անգամ կերպարանափոխվում է։
Տարածվածությունը Հայաստանում
Հայաստանում հայտնի է 150 տեսակ։ Մեծամասնությունը պտղատու, գեղազարդիչ ծառերի, թփերի, տեխնիկական բույսերի վնասատուներ են։ Առավել տարածված են կոմստոկի, խոզանավոր, խաղողի ալրավոր և այլ տեսակներ։ Կան նաև օգտակարներ, որոնցից ստացվում են արժեքավոր նյութեր՝ շելլակ, կարմիր ներկ։
Կատեգորիա:Կոկցիդներ
Աշխարհի բոլոր առավոտները
Աշխարհի բոլոր առավոտները (Tous les matins du monde), ֆրանսիական երաժշտական կինոֆիլմ՝ Պասկալ Կինյարից։ Ստացել է «Սեզարի» յոթ մրցանակ։ Սեզարի 7 մրցանակներից, որոնք ստացել է Քոնրոն, մեկը ստացել է Ժորդի Սավալին՝ որպես «լավագույն կոմպոզիտոր»՝ ֆիլմի սաունդթրեքի համար, որը բաղկացած է Մ․ Մարեի, Սենտ-Կոլոմբի, Ֆ․ Կուպերենի և ուրիշ կոմպոզիտորների, ինչպես նաև ֆրանսիական երաժշտությունից։
Արտաքին հղումներ
Կատեգորիա:Ֆրանսերեն ֆիլմեր Կատեգորիա:1991 ֆիլմեր Կատեգորիա:Ֆրանսիական ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ֆրանսիական դրամա ֆիլմեր Կատեգորիա:«Սեզար» մրցանակի դափնեկիր ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ֆրանսիական կենսագրական ֆիլմեր Կատեգորիա:Ֆրանսիական երաժշտական ֆիլմեր Կատեգորիա:Ֆրանսիական պատմական ֆիլմեր Կատեգորիա:Ֆրանսիական ռոմանտիկ ֆիլմեր
Մարվին Հից
Մարվին Հից (Marwin Hitz, ), շվեյցարացի ֆուտբոլիստ, «Բորուսիա Դորտմունդ» ակումբի դարպասապահ։
Ակումբային կարիերա
Մարվից Հիցը իր ֆուտբոլային կարիերան սկսել է շվեյցարական «Սանկտ Գալլեն» ակումբի երիտասարդական թիմում։ 2007 թվականին վարձավճարով տեղափոխվել է «Իվերդոն Սպորտ», որտեղից էլ՝ «Վինտերտուր»։ Այստեղ էլ Հիցը երկար չի մնում և նույն տարում տեղափոխվում է գերմանական «Վոլֆսբուրգ», որտեղ նա հիմնական թիմի երրորդ և երկրորդ թիմի հիմնական դարպասապահն է դառնում։ Ֆուտբոլիստը ակումբի հետ պայմանագիր էր կնքել մինչև 2011 թվականը։
Աուգսբուրգ
«Վոլֆսբուրգի» հետ կնքած պայմանագրի ավարտից հետո Հիցը ազատ գործակալի կարգավիճակով տեղափոխվում է «Աուգսբուրգ»։ 2014-15 մրցաշրջանում Լևերկուզենի «Բայերի» դեմ հանդիպման ժամանակ Հիցը ավելացված 4-րդ րոպեին դառնում է գոլի հեղինակ՝ իր ակումբին փրկելով վերահաս պարտությունից ։
Բորուսիա Դորտմունդ
2018 թվականի մայիսին եռամյա պայմանագիր է կնքում Դորտմունդի «Բորուսիայի» հետ։ Նոր ակումբ է տեղափոոխվում կրկին ազատ գործակալի կարգավիճակով ։
Ծանոթագրություններ
Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի դարպասապահներ
Կաթոլիկությունն Իսպանիայում
Իսպանական կաթոլիկ եկեղեցին հանդիսանում է համաշխարհային կաթոլիկ եկեղեցու մաս։ Իսպանիայի բնակչության 69 %-ից մինչև 94 %-ը կաթոլիկ եկեղեցու հետևորդներ են։ Այն սերտորեն կապված է Իսպանիայի պատմության և մշակույթի հետ։
Քրիստոնեությունը Իսպանիայում 1-ից 10-րդ դարեր
1-ին դարում քրիստոնեական հավատքը Իսպանիայում գոյություն չի ունեցել։ Պողոս առաքյալն իր կոչում հռոմեացիներին ասել է, որ ինքը պետք է անցնի Իսպանիայի տարածքով (Հռոմ. 15.28)։ Պողոս առաքյալի գրառումներից հայտնի չէ՝ նա կարողացա՞վ արդյոք իրագործել իր պլանը, թե՞ ոչ։ Սակայն երրորդ դարի ոչ ստույգ տվյալները և վաղ քրիստոնեական շրջանի գրողները գրում էին Պողոս առաքյալի՝ Իսպանիա այցի մասին ։ Այդ մասին հիշատակել է Յոհան Զլատոուստը ։ Հիշատակություններում նշվում է նաև Հակոբոս առաքյալի՝ Իսպանիա այցի մասին։ Սակայն Սանտյագո դե Կոմպոստելա քաղաքում նրա բնակվելու մասին նշվում է միայն 10-րդ դարում ։
Ըստ վաղքրիստոնեական նշանավոր աստվածաբաններ Հիրենեոս Լիոնացու և Տերտուղիանոսի՝ 2-րդ դարում Իսպանիայում կային քրիստոնյա համայնքներ։ Առաջին հայտնի փաստաթուղթը, գրված 254 թվականին Կիպրիանոս Կարթագենացու կողմից, ուղերձ էր իսպանական եկեղեցուն ։ 4-րդ դարի սկզբում Գրանադայում բացվեց Էլվիրյան տաճարը, որը կարելի է համարել իսպանական առաջին եկեղեցին։ Իսպանիայի եպիսկոպոս Օսի Կորդուպսկին նախագահել է Նիկիայի Ա տիեզերական ժողովում։ Ժողովուրդների մեծ գաղթի դարաշրջանում Պիրենեյան թերակղզին գրավվեց Վեստգոթերի կողմից, որտեղ արդեն քրիստոնեությունն ընդունել էին ինչպես Արիոսականություն։
Վեստգոթերական Իսպանիայում քրիստոնեական եկեղեցին առանձնանում էր իր ինքնատիպությամբ։ Այստեղ անցկացվում էր հատուկ արևմտյան ծիասկարգեր, որոնք միանգամայն տարբերվում էին հռոմեական ծիսակարգերից։ Այս ծիսակարգը հաայտնի էր ինչպես մոսարաբյան (մոսարաբների անվամբ), որտեղ քրիստոնյաները, որոնք իրենց հավատը պահել էին մուսուլմանների տիրապետության ենթակայության տակ, որն էլ երբեմն կոչում էին իսպանական կամ վեստգոթական, շեշտելով, որ այն եղել է դեռ մինչ արաբական նվաճումների ժամանակ ։ Արևմտյան եկեղեցու համար կարևոր նշանակություն են ունեցել 18 Տոլեդյան տաճարները, որոնք ստեղծվել են 400-702 թվականների ընթացքում ։
VIII դարում արաբները նվաճեցին Պիրենեյան թերակղզին, որոնց իսպանացիները կոչվում էին մավրեր։ Իսպանիայի մեծ մասը շատ դարեր շարունակ գտնվել է մուսուլմանական ազդեցության տակ։ Իսպանացի քրիստոնյաների մի մասը ընդունել է իսլամ, մի մասը մոսարաբներ, իսկ շատերը ընդունելով արաբական մշակույթն ու կենսակերպը՝ պահեցին իրենց քրիստոնեական հավատքը։ Շատ քրիստոնյաներ մուսուլմանների կողմից հալածանքների էին ենթարկվում։
Ռեկոնկիստայից մինչև 20-րդ դար
XIII դարում բնիկ Կաստիլիացի սուրբ Դոմինիկը հիմնեց քարոզիչների պատվիրան, որը հետագայում դարձավ Դոմինիկյան միաբանություն, որի հիմնական գաղափարը մուսուլմաններց քրիստոնյաներին ետ գնելն էր ։
20-րդ դար
Իսպանիայի քաղաքացիական պատերազմը (1936-1939) դարձավ ողբերգական ժամանակաշրջան Իսպանիայի կաթոլիկ եկեղեցու համար։ Նույնիսկ նախքան քաղաքացիական պատերազմի սկսելը հանրապետական ​​կառավարությունը և նրան սատարողները չէին թաքցնում բացասական վերաբերմունքը կաթոլիկության հանդեպ։ Կազմակերպվեցին եկեղեցիների հրկիզումներ, ինչպես զանգվածային հրդեհներ 1931 թվականի մայիսին։ 1936 թվականին Մադրիդում լուրեր տարածվեցին, որ վանակաները բաժանում են թունավոր կոնֆետներ պրոլետարների երեխաներին։ Այս անհիմն բամբասանքները հանգեցրին այն բանին, որ շատ վանականներ և քահանաներ սպանվեցին գազազած պրոլետարների կողմից ։ Սակայն, ատելությունը եկեղեցու հանդեպ, եղել է շատ ավելի խորը, և ավարտվել պահպանողական ուժերի քաղաքական պայքարով (1933-1936 թթ․) ։ Քաղաքացիական պատերազմի սկսելուց հետո, հանրապետականները սկսեցին անողոք հակակաթոլիկական ահաբեկչություն և իրենց հսկողության տակ վերցրեցին շատ տարածքներ։ Սպանվեց շուրջ 6832 քահանա ։ Այրվեցին հազարավոր եկեղեցիներ, ոչնչացրեցին կրոնական թեմաներով բազմաթիվ ինքնատիպ գործեր և եկեղեցական արժեքավոր իրեր։ Հանրապետականների հսկողության տակ գտնվող տարածներում արգելեցին քարոզներ տարածել։ Շատ քահանաներ և վարդապետեր դարձան նահատակներ ։
21-րդ դարի սկիզբ
20-րդ դարի վերջը և 21-րդ դարի սկիզբը նշանավորվեց Իսպանիայի կաթոլիկ եկեղեցու և մի երկու խոշոր կուսակցությունների հակամարտությամբ (Իսպանական սոցիալական աշխատավորների կուսակցություն)։ Սոցիալիստների իշխանության ժամանակ ընդունվեցին մի շարք օրինագծեր, որոնք կտրուկ քննադատության ենթարկվեցին կաթոլիկ համայնքների կողմից։ Դրանց թվում էին օրինականացված աբորտները, պարտադիր սեռական դաստիարակությունը դպրոցում, պետական վերհսկողության ընդլայնումը կրթության ոլորտում՝ հատկապես կաթոլիկ ուսումնական հաստատություններում ։ Եկեղեցականների շրջանում հատուկ դժգոհություն առաջացրեց հատկապես 2005 թվականին սոցիալիստների կողմից ընդունված միասեռականների ամուսնության օրինականացման օրենքը։ Այս օրենքի ընդունումը եկեղեցու կողմից սուր քննադատության ենթարկվեց, շատ եպիսկոպոսներ բացահայտ կոչ էին անում, որ մարդիկ մասնակցեն բողոքի ցույցերին ։ 2006 թվականին տնդունեղին օրենք, ըստ որի աշակերտները դպրոցում կարող են կամավոր ուսումնասիրել կաթոլիկություն ։ 2007 թվականից ի վեր կաթոլիկ եկեղեցին զրկվեց պետական սուբսիդավորումից, որը տարեկան կազմում էր 50 միլիոն եվրո, ինչ էլ ծանր հարված էր եկեղեցու համար, քանի որ, նրա տարեկան բյուջեն կազմում էր շուրջ 150 միլիոն եվրո։ Որպես փոխհատուցում, կառավարությունը թույլ տվեց քաղաքացիներին կամավոր նվազեցնել հարկերը ոչ թե  0,52 % - ով, այլ 0,7 % -ով ։